Diari Oficial de la Generalitat Valenciana


Sumari del DOGV 9798, del 28-02-2024 (2024/1302)

Anunci pel qual se sotmet a informació pública la modificació puntual del Pla especial de protecció PEP-2 Eixample Russafa Sud (condicions parcel·la IES Sant Vicent Ferrer) (expedient 03219-3733-258340-88).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9798

Data del DOGV
:   28-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1302


Data del document
:   13-02-2024

Organisme emissor
:   Ajuntament de València

Tipus de document
:   Anunci

Descriptors 

:   * administració local
    * pla d'urbanisme

Anunci pel qual se sotmet a informació pública la modificació puntual del Pla especial de protecció PEP-2 Eixample Russafa Sud (condicions parcel·la IES Sant Vicent Ferrer) (expedient 03402-2743-147818-79). [2024/1302]  
La Junta de Govern Local de l'Ajuntament de València, en la sessió de 2 de febrer de 2024, va adoptar l'acord que, en la part dispositiva, diu:  
  
«Primer. Sotmetre a informació pública la modificació puntual del Pla especial de protecció PEP-2 Eixample Russafa Sud (condicions parcel·la IES Sant Vicent Ferrer) i el seu pla de mobilitat, instada per la Conselleria d'Educació, Universitats i Ocupació, durant un termini de 45 dies hàbils, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
  
Segon. Iniciar el procés de consulta durant el mateix termini sol·licitant informe als servicis municipals i altres administracions públiques afectades, esmentades en el fonament de dret segon del present acord. La falta d'emissió dels informes en el termini establit permetrà prosseguir la tramitació de les actuacions.  
  
Tercer. Sol·licitar informe a OCOVAL a fi que sol·licite, remeta i coordine els informes preceptius de les entitats subministradores dels servicis públics urbans que puguen resultar-ne afectats.  
  
Quart. Comunicar el present acord a la Junta Municipal del Districte de Russafa i a l'Associació de Veïns Russafa-Gran Via, als efectes oportuns.  
  
Quint. Procedir a la inserció en la pàgina web municipal www.valencia.es de la documentació que se sotmet a informació pública, i posar-la a la disposició del públic en l'Oficina Municipal d'Informació Urbanística, en la planta baixa de l'edifici municipal de l'antiga Fàbrica de Tabacs, carrer d'Amadeu de Savoia, núm. 11 (edifici Tabacalera)»  
  
  
I de conformitat amb el que establix l'article 61.1, lletra b) del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 45 dies, comptadors des de l'endemà de la publicació d'este acord en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació de 09.00 a 13.00 hores) i exposada en la pàgina web d'Urbanisme www.valencia.es/urbanismo en compliment de l'article 55.2 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
València, 13 de febrer de 2024.- El secretari: Manuel Latorre Hernández.